TECHNINĖ SPECIFIKACIJA

	SĄVOKOS IR SUTRUMPINIMAI

	1.1. Pirkėjas, Užsakovas – VšĮ Go Vilnius
1.2. Tiekėjas – ūkio subjektas – fizinis asmuo, privatusis juridinis asmuo, viešasis juridinis asmuo, kitos organizacijos ir jų padaliniai ar tokių asmenų grupė, su kuriuo Pirkėjas, Užsakovas sudaro Sutartį. 
1.3. Sutartis – Sutartis, sudaroma tarp Tiekėjo ir Pirkėjo, Užsakovo dėl Pirkimo objekto.
1.4. Pirkimo objektas – Interneto ryšio, bevielio interneto ryšio tinklo prieigos taškų nuoma su priežiūra, maršrutizatoriaus nuomos ir priežiūros paslaugos (toliau – Paslaugos)

	2. PIRKIMO OBJEKTAS IR KIEKIAI 

	2.1. Perkamų paslaugų kiekiai:
	Eil. Nr.
	Paslaugos pavadinimas
	Preliminarus kiekis
	Matavimo vienetai

	1.
	Interneto ryšio paslauga
	1 
	Vnt.

	2.
	Belaidžio interneto ryšio tinklo prieigos taškų nuoma su priežiūra
	7
	taškai

	3.
	Maršrutizatoriaus nuoma su priežiūra
	1 
	Vnt. 


2.2. Paslaugos bus perkamos pagal poreikį, pritaikant Tiekėjo pasiūlyme nurodytą įkainį. Pirkėjas numato, bet neįsipareigoja per Sutarties galiojimo laikotarpį nupirkti paslaugų ne daugiau kaip už 20 000,00 EUR be PVM.
2.3. Esant poreikiui, papildomų paslaugų, nenurodytų 2 punkto lentelėje, bet susijusių su Pirkimo objektu, Pirkėjas galės nupirkti neviršydamas 10 proc. iš numatytų lėšų sumos (20 000,00 Eur be PVM) t. y. už 2 000,00 EUR be PVM, pritaikant tiekėjo pasiūlytą nuolaidą. Visos papildomos Paslaugos bus perkamos tokiais įkainiais, kurie galios Užsakovo užsakymo pateikimo dieną laimėjusio dalyvio kainoraštyje, skelbiamame viešai internete ir / arba pardavimo vietoje su Pirkime Tiekėjo pasiūlyta nuolaida, kuri bus perkeliama į su laimėjusiu dalyviu pasirašomą sutartį.

	3. PIRKIMO OBJEKTO APRAŠYMAS

	3.1. BENDRIEJI REIKALAVIMAI TEIKIAMOMS PASLAUGOMS:
3.1.1. Interneto ryšio, bevielio interneto ryšio tinklo prieigos taškų nuomos su priežiūra, maršrutizatoriaus nuomos ir priežiūra.
3.1.2. Užsakovo patalpose turi būti įrengta interneto paslauga, sumontuota ir sukonfigūruota maršrutizavimo įranga, sumontuoti ir sukonfigūruoti belaidžio tinklo prieigos taškai (angl. access point, toliau – AP).
3.1.3. Paslaugos teikėjas privalo turėti veikiančią pagalbos tarnybą, ištisą parą, registruojančią gedimus bei teikiančią konsultacijas paslaugų teikimo klausimais telefonu ir elektroniniu paštu. Laimėjusio tiekėjo pagalbos tarnybos telefono numeris ir elektroninis paštas bus įrašomi į sutartį. 
3.1.4. Sutrikimų šalinimas:
3.1.4.1. Paslaugos teikėjo sistemų veikimo sutrikimų šalinimas darbo dienomis nuo 8:00 iki 17:00 – ne ilgiau kaip per 4 valandas nuo sutrikimo fiksavimo momento, kitu laiku – ne ilgiau kaip per 12 valandas nuo sutrikimo fiksavimo momento.
3.1.4.2. Laikas apie sutrikimo pradžią skaičiuojamas nuo pranešimo apie sutrikimo išsiuntimo paslaugos teikėjui. Pranešimai apie sutrikimus paslaugų teikėjui siunčiami elektroniniu paštu adresu, nurodytu paslaugų teikimo sutartyje.
3.1.4.3. Pašalinus gedimą, teikėjas informuoja užsakovą elektroninio pašto adresu, nurodytu paslaugų teikimo sutartyje. Elektroninio laiško gavimo laikas yra laikomas gedimo pašalinimo laiku.

3.2. INTERNETO RYŠIO PRIEIGOS PASLAUGOS TECHNINĖS CHARAKTERISTIKOS:
3.2.1. Ryšio linijos prijungimo taškas – paslaugos teikimo vietos užsakovo ryšio mazgo patalpos.
3.2.2. Minimali užtikrinama simetrinė interneto sparta – ne mažesnė kaip 1 Gbps verslo klasės šviesolaidžio ryšiu. Paslauga turi būti teikiama su garantuotu minimaliu pralaidumu ir paslaugos lygio susitarimu (SLA). Interneto sparta vertinama pagal paslaugos tiekėjo užtikrinamus tinklo parametrus ir SLA rodiklius, nenaudojant viešų interneto greičio matavimo svetainių kaip pagrindinio vertinimo kriterijaus.
3.2.3. Perduodamų duomenų kiekis – neribojamas;
3.2.4. Turi būti suteiktas bent vienas globalus (išorinis) statinis IP adresas.
3.2.5. Planiniai tinklo darbai gali būti atliekami tik konkretaus objekto nedarbo metu, įspėjus ne vėliau kaip prieš 5 darbo dienas. Planiniai tinklo darbai negali trukti ilgiau nei 8 valandas.
3.2.6. Mėnesinis paslaugos pateikiamumas – ne mažiau 99,5%, skaičiuojamas pagal paslaugos tiekėjo SLA metodiką.
3.2.7. Tiekėjas parenka ir pasitelkia tokią technologiją paslaugų teikimui, kad būtų patenkinti techniniai reikalavimai paslaugai. 
3.3. INTERNETO RYŠIO PRIEIGOS PASLAUGOS GALINĖS ĮRANGOS – MARŠUTIZATORIAUS TECHNINĖS CHARAKTERISTIKOS
3.4. Tiekėjas turi pateikti ir įdiegti verslo klasės maršrutizatorių, pritaikytą ne mažesnei kaip 1 Gbps simetrinei interneto spartai ir ne mažiau kaip 150 galinių įrenginių aptarnavimui. Maršrutizatorius turi turėti pakankamą fizinių tinklo jungčių skaičių, reikalingą užsakovo infrastruktūros veikimui, nepriklausomai nuo konkretaus jungčių tipo ar formos.
3.4.1. Jungtys:
3.4.1.1. ne mažiau nei 1 vnt. ~220V, 50 Hz prievadas;
3.4.1.2. ne mažiau nei 1 vnt. 10/100/1000 RJ-45 Ethernet WAN ar lygiaverčio tinklo prievadas;
3.4.1.3. ne mažiau nei 1 vnt. 10/100/1000 SFP WAN ar lygiaverčio tinklo prievadas;
3.4.1.4. ne mažiau nei 8 vnt. 10/100/1000 RJ-45 Ethernet LAN ar lygiaverčio tinklo prievadai;
3.4.1.5. ne mažiau nei 1 vnt. 10/100/1000 SFP LAN ar lygiaverčio tinklo prievadas;
3.4.1.6. ne mažiau nei 1 vnt. USB prievadas.
3.4.2. Įrangos našumas:
3.4.2.1. pralaidumas ne mažesnis kaip 3 Gbps ir 4.5 Mpps;
3.4.2.2. maksimalus palaikomas lygiagrečių sesijų skaičius – ne mažesnis kaip 1.3 mln.;
3.4.2.3. maksimalus palaikomas naujų sesijų skaičius per sekundę – ne mažiau nei 30 000;
3.4.2.4. Palaikomų VPN tunelių skaičius – ne mažiau nei 200 tunelių vienu metu;
3.4.3. Įrenginio maršrutizavimo funkcijos:
3.4.3.1. IPv4 ir IPv6  ar lygiaverčio maršrutizavimo palaikymas;
3.4.3.2. Palaikomas AES arba lygiaverčio saugumo lygio modernus šifravimas VPN ryšiams.
3.4.3.3. Policy-Based ar lygiaverčio maršrutizavimas pagal taisykles;
3.4.3.4. Dinaminis maršrutizavimas (RIP v1 & v2, OSPF, BGP);
3.4.4. Virtualusis asmeninis tinklas – VPN:
3.4.4.1. Įrenginys turi turėti vidinį VPN serverį, kad būtų galima prisijungti prie vidinio tinklo iš bet kurios pasaulio vietos;
3.4.4.2. Vartotojų autentifikacija turi būti atlikta naudojant užsakovo Entra ID aplinką ar lygiavertę;
3.4.4.3. Prisijungti prie VPN tinklo turi turėti galimybę įrenginiai su Windows ar lygiavertės, MacOS ar lygiavertės, iOS ar lygiavertės, Android ar lygiavertės ir Linux ar lygiavertės operacinėmis sistemomis.
3.4.5. Įrenginys turi būti valdomas per komandinę eilutę ir/arba grafinę vartotojo sąsają.
3.4.6. Įrenginys turi saugoti vidinį įvykių žurnalą bei gebėti juos persiųsti į nutolusį serverį.
3.4.7. Įrenginys turi būti sukonfigūruotas/perkonfigūruotas pagal užsakovo pateiktą informaciją/konfigūracijos aprašymą pagal įrenginio galimybes.
3.4.8. Tiekėjas turi sumontuoti įrenginį į paslaugų teikimo vietoje esančią 19 colių komutacinę spintą.
3.5. BEVIELIO TINKLO PRIEIGOS TAŠKO ĮRANGOS (AP) TECHNINĖS CHARAKTERISTIKOS (Techninės charakteristikos apima kiekvieną belaidžio tinklo prieigos tašką atskirai)
3.5.1. Radijų skaičius ir jų charakteristikos:
3.5.1.1. 2,4 GHz dažnių srityje – ne mažiau kaip 4 x 4 MIMO;
3.5.1.2. 5 GHz dažnių srityje – ne mažiau kaip 4 x 4 MIMO.
3.5.2. Belaidžio tinklo prieigos taškas turi palaikyti WIFI 6 arba naujesnį standartą.
3.5.3. Maksimalus vienu metu prisijungusių klientų skaičius – ne mažiau 300.
3.5.4. Prievadas prijungimui – ne mažiau 1 vnt. RJ-45 Ethernet jungtis.
3.5.5. Įrenginio pralaidumas:
3.5.5.1. Vidinio prievado pralaidumas – ne mažiau 10/100/1000 Mbps
3.5.5.2. Belaidis ryšys turi palaikyti ne žemesnį kaip Wi-Fi 6 (802.11ax) standartą arba lygiavertę ar naujesnę technologiją. WIFI 6 – ne mažiau nei 2 Gbps.
3.5.5.3. Belaidžio tinklo sprendimas turi užtikrinti stabilų ne mažiau kaip 150 vienu metu prijungtų įrenginių veikimą biuro aplinkoje.
3.5.5.4. Tiekėjas turi parinkti įrangą ir jos konfigūraciją taip, kad būtų užtikrintas stabilus ir tolygus tinklo veikimas be pastebimų našumo degradacijų esant įprastai biuro apkrovai.
3.5.5.5. POE palaikymas – 802.3bt standartas arba lygiavertis.
3.5.6. Vartotojų autentifikavimas – naudojantis WPA-PSK, WPA-Enterprise (WPA/WPA2/WPA3) arba lygiaverčiais standartais.
3.5.7. Palaikomas SSID skaičius – ne mažiau 5.
3.5.8. Įrenginio konfigūravimas:
3.5.8.1. Naudojantis grafine vartotojo sąsaja per internetinę naršyklę;
3.5.8.2. Naudojantis komandinės eilutės sąsaja.
3.5.9. Centralizuotas valdymas – įrenginys turi būti valdomas centralizuotai naudojantis paslaugų tiekėjo infrastruktūra.
3.5.10. Įrenginys turi būti sukonfigūruotas/perkonfigūruotas pagal užsakovo pateiktą informaciją/konfigūracijos aprašymą pagal įrenginio galimybes.
3.5.11. Tiekėjas paslaugų teikimo vietoje turi sumontuoti prieigos taškus Užsakovo nurodytose arba tiekėjo rekomenduojamose vietose.
3.5.12. Tiekėjas turi pravesti prieigos taškams skirtus laidus nuo komutacinės spintos iki Kliento nurodytos prieigos taško (AP) vietos.

	4.  PASLAUGŲ TEIKIMO VIETA

	4.1. Gynėjų g. 16, Vilnius

	5. VYKDYMO TVARKA IR TERMINAI

	5.1. Tiekėjas įsipareigoja paruošti visą įrangą, reikalingą paslaugų vykdymui ne vėliau kaip prieš 5 darbo dienas nuo paslaugų teikimo pradžios.
5.2. Paslaugų teikimo terminas – 36 (trisdešimt šeši) mėnesiai nuo paslaugų teikimo pradžios.
5.3. Atsiskaitymo už paslaugas terminas – 30 (trisdešimt) kalendorinių dienų nuo sąskaitos gavimo dienos.

	6. APLINKOSAUGOS KRITERIJAI

	6.1. Paslaugos teikiamos taikant Aplinkos apsaugos kriterijų taikymo, vykdant žaliuosius pirkimus, tvarkos aprašo[footnoteRef:1] 4.4.4.3. papunktyje nustatytą aplinkosauginį principą „prekei pagaminti, paslaugai teikti ar darbams atlikti naudojama mažiau ar visai nenaudojama pavojingųjų cheminių medžiagų, neteršiama aplinka ir nekeliamas pavojus sveikatai“, paslaugos užsakomos elektroniniu būdu, o Sąskaitos faktūros privalo būti teikiamos naudojantis informacinės sistemos „E. sąskaita“ priemonėmis. Esant „E. sąskaita“ sistemos techniniams sutrikimams ir nesant galimybės sąskaitų pateikti „E. sąskaita“ priemonėmis, sąskaitos yra pateikiamos el. paštu go@vilnius.lt. [1:  Patvirtintas Lietuvos Respublikos aplinkos ministro 2011 m. birželio 28 d. įsakymu Nr. D1-508 „Dėl Aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“.] 




